**A Belügyminisztérium Informatikai Helyettes Államtitkárság**

**Elektronikus Közszolgáltatásokat Támogató Főosztály**

**Szolgáltatásmenedzsment Osztálya**

a kormányzati igazgatásról szóló 2018. évi CXXV. törvény

 83. § (1) bekezdése alapján

pályázatot hirdet

**közszolgáltatás fejlesztési referens**

**(kormánytanácsos)**

álláshely betöltésére

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila utca 2-4.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

3/71. Közigazgatás-korszerűsítési feladatkör

**Ellátandó feladatok:**

A közigazgatási szolgáltatások és közszolgáltatási folyamatok korszerűsítését, fejlesztését, racionalizálását, elektronizálását szolgáló feladatok, projektek előkészítésében, szakmai támogatásában és végrehajtásában, valamint az eredménytermékek bevezetésében való közreműködés. Részvétel jogi vélemények, állásfoglalások, előterjesztések, összefoglalók készítésében, jogszabálytervezetek kialakításban és véleményezésében.

**A munkakörhöz tartozó főbb tevékenységi körök:**

A központosított informatikai és elektronikus hírközlési szolgáltatásokról szóló 309/2011. (XII. 23.) Korm. rendelet 3. mellékletében szereplő elektronikus információs rendszerekhez kapcsolódó elektronikus szolgáltatások elektronizálásához, fejlesztéséhez, továbbfejlesztéséhez szükséges szakmai támogatás megvalósítása különösen azon projektek vonatkozásában, amelyek során az ügyfélszolgálati feladatok ellátásának korszerűsítése, fejlesztése, kapacitásának bővítése vagy hatékonyságának növelése valósul meg. Fentiek mellett közreműködés az ügyfélszolgálat-fejlesztés és a közigazgatási ügyfélkiszolgálás elektronizálásával kapcsolatos, nemzetközi legjobb gyakorlatok feltérképezésére, elemzésére irányuló innovációs, kutatási és elemzési tevékenységben, továbbá a minisztérium belső tevékenységeihez kapcsolódó folyamatok elektronizálására irányuló fejlesztési feladatok szakmai támogatásában.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései, valamint a Belügyminisztérium Közszolgálati Szabályzatának, valamint egyéb szabályzatainak rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Felsőfokú képesítés, jogász, igazgatásszervező végzettség
* pályakezdő vagy 1-3 év szakmai tapasztalat.

**Elvárt kompetenciák:**

* Terhelhetőség,
* Szakmai igényesség,
* Kiváló kommunikációs készség szóban és írásban egyaránt,
* Átlag feletti precizitás,
* Önálló és pontos munkavégzés,
* Elhivatottság,
* Gyakorlott szintű MS Office (irodai alkalmazások)

**A pályázat elbírálásánál előnyt jelent:**

* Közigazgatási szakvizsga megléte,
* Elektronikus közigazgatás területén szerzett szakmai tapasztalat,
* Innovatív szemlélet,
* Projektekben végzett feladatellátás során szerzett tapasztalat,
* Stratégiai gondolkodás,
* Középszintű aktív angol és nyelvtudás.

**A pályázat részeként benyújtandó iratok, igazolások:**

* Fényképes, részletes szakmai önéletrajz,
* Motivációs levél, amelynek részét képezi a pályázó, elektronikus közigazgatásról és annak jogi szabályozásáról alkotott képét és elképzeléseit bemutató gondolatsor, maximum 1-1,5 oldal terjedelemben,
* Iskolai végzettséget, nyelvvizsgát, közigazgatási vizsgát igazoló bizonyítványok másolata,
* 3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele),
* Nyilatkozat, hogy a kinevezést megelőző egészségügyi alkalmasságát igazoló orvosi vizsgálatnak aláveti magát,
* Nyilatkozat, hogy a pályázatát az elbírálásban részt vevő személyek megismerhetik,
* Nyilatkozat, hogy az állás betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
* A pályázat tárgyában kérjük feltüntetni a „közszolgáltatás fejlesztési referens” munkaköri azonosítót!

**Az álláshely betölthetőségének időpontja:**

A munkakör a pályázati eljárást követően azonnal betölthető.

**A pályázat benyújtásának határideje:** 2020. július 15.

**A pályázatok benyújtásának módja:**

* Elektronikus úton az Elektronikus Közszolgáltatásokat Támogató Főosztály részére az ektfo@bm.gov.hu e-mail címen keresztül

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium erre kijelölt vezetői értékelik, valamint javaslatot tesznek a munkáltatói jogkört gyakorló közigazgatási államtitkár felé a személyzeti intézkedés meghozatalára. A pályázatok alapján kiválasztott jelentkezőkkel személyes (szakmai tapasztalatra is kiterjedő), két körös interjú lefolytatására kerül sor.

**A pályázat elbírálásának határideje:** 2020. július 30.

**A pályázati kiírás további közzétételének helye:**

* [www.kozigallas.gov.hu](http://www.kozigallas.gov.hu)
* [www.kormany.hu](http://www.kormany.hu)

**A munkáltatóval kapcsolatos egyéb lényeges információ:**

A határozatlan időre szóló kinevezés 6 hónap próbaidő kikötésével történik.